section_heading: Dokazi protiv Intera
paragraph_text: Međutim, stvari su otprilike vrlo jasne. Svaka sljedeća odluka i eventualne nove presude, kompromitirale bi prvobitnu sudsku odluku i dovele u pitanje regularnost svih sezona od 2006. pa do danas i time još više poljuljale, ionako uzdrmani, talijanski nogomet. Luciano Moggi, koji je proglašen glavnim krivcem za skandal je rekao: "Ili su svi krivi ili niko" - aludirajući da Juventus nije činio ništa što i drugi nisu, ali da je samo Juventus drastično kažnjen. Jednostavno, Talijanski nogometni savez ne smije sebi dopustiti još jednu aferu, to bi možda i bio potpuni krah nogometa u Italiji.